BSM โชว์งบ Q3 พลิกกำไร 2.03 ลบ. พร้อมแจงเพิ่มทุนขาใหญ่ 4 ราย
BSM โชว์งบ Q3 พลิกกำไร 2.03 ลบ. จากปีก่อนขาดทุน 3.18 ลบ. รับยอดขายพุ่ง-ต้นทุนลด ขณะที่ 9 เดือนแรกมีกำไร 35.97 ลบ. จากปีก่อนขาดทุน 2.20 ลบ. พร้อมแจงเพิ่มทุนขาใหญ่ 4 ราย
14 พ.ย. 2560

บริษัท บิวเดอสมาร์ท จำกัด (มหาชน) หรือ BSM รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานประจำไตรมาสดังกล่าวพลิกกำไร เนื่องจากบริษัทฯมียอดขายรวมเท่ากับ 145.70 ล้านบาท เพิ่มขึ้น 16.09 ล้านบาท หรือคิดเป็น 12.41% เทียบกับไตรมาสเดียวกันของปีที่ผ่านมา
ขณะที่บริษัทมีการบริหารต้นทุนทางการเงินได้อย่างมีประสิทธิภาพมากขึ้น ทำให้ต้นทุนทางการเงินลดลง จาก 1.61 ล้านบาท เป็น 0.44 ล้านบาท ลดลงคิดเป็น 72.86%
ด้านตลาดหลักทรัพย์แห่งประเทศไทย ได้ปลดเครื่องหมาย H หุ้น BSM ในการซื้อขายรอบบ่ายนี้ (14 พ.ย.) หลังบริษัทฯได้ออกมาเผยแพร่ข้อมูลเกี่ยวกับมติการเพิ่มทุนจำนวน 200 ล้านหุ้น ให้แก่บุคคลในวงจำกัด (PP) จำนวน 4 ราย
ทั้งนี้ ประกอบด้วย นายวรุตม์ ภาณุพัฒนพงศ์ จำนวน 140 ล้านหุ้น, นายวิศวัฒน์ แสงอรุณ จำนวน 40 ล้านหุ้น, นายภูริชญ์ กูลโฆษะ จำนวน 16.60 ล้านหุ้น และนายพรรษนนท์ ฉินทองประเสริฐ จำนวน 3.40 ล้านหุ้น ในราคาจองซื้อหุ้นละ 0.65 บาท โดยกำหนดวันจองซื้อและชำระค่าหุ้นในวันที่ 15 ม.ค. 2561 ผ่านระบบเผยแพร่ข้อมูลของตลาดหลักทรัพย์
อนึ่งในการซื้อขายรอบเช้าของวันนี้ ตลาดฯได้ขึ้นเครื่องหมาย H เนื่องจากบริษัทฯไม่สามารถเผยแพร่สารสนเทศเกี่ยวกับการเพิ่มทุนผ่านระบบเผยแพร่ข้อมูลของตลาดหลักทรัพย์ได้